OpenLLM-France/wikimedia huggingface dataset:
# Daugård

Daugård és una localitat situada al municipi de Hedensted, a la regió de Jutlàndia Central (Dinamarca), amb una població estimada a principis de 2018 d'uns 1.087 habitants.
Està situada al centre-est de la península de Jutlàndia, al sud de la ciutat d'Aarhus i prop de la costa de la mar Bàltica.

## Referències

* ↑ www.statistikbanken. Consultat el 5 de juliol de 2018
# David McCann

David McCann (Belfast, 17 de març de 1973) és un ciclista irlandès, professional des del 2001 fins al 2013. Ha militat en diferents equips asiàtics, guanyant nombroses curses de l'UCI Àsia Tour.
Ha guanyat diferents cops els campionats nacionals tant en ruta com en contrarellotge.

## Palmarès

* 1996
** 1r al Tour de l'Ulster
* 2000
** Campió d'Irlanda en ruta
** Vencedor d'una etapa al FBD Insurance Rás
* 2001
** Campió d'Irlanda en ruta
** Campió d'Irlanda en contrarellotge
** 1r a la Volta a Hokkaidō i vencedor de 3 etapes
** Vencedor d'una etapa al FBD Insurance Rás
* 2002
** Campió d'Irlanda en contrarellotge
* 2004
** Campió d'Irlanda en contrarellotge
** 1r al FBD Insurance Rás i vencedor de 2 etapes
** Vencedor de 2 etapes al Tour de Corea
* 2005
** Campió d'Irlanda en contrarellotge
** 1r al Tour de l'Ulster i vencedor d'una etapa
** 1r al Tour de Corea i vencedor d'una etapa
** 1r al Milad De Nour Tour i vencedor d'una etapa
** Vencedor d'una etapa al Herald Sun Tour
** Vencedor d'una etapa al Tour de l'Azerbaidjan
** Vencedor d'una etapa a la Volta a Indonèsia
* 2006
** Campió d'Irlanda en ruta
** 1r a la Volta a Indonèsia
** Vencedor de 2 etapes al Tour de Tailàndia
** Vencedor d'una etapa a la Volta al llac Qinghai
* 2008
** 1r al Tour de l'Ulster i vencedor d'una etapa
** Vencedor d'una etapa al Tour de Corea-Japó
* 2009
** Campió d'Irlanda en contrarellotge
* 2010
** Campió d'Irlanda en contrarellotge
** 1r al Tour de Taiwan i vencedor d'una etapa
** 1r al Tour de les Filipines i vencedor de 2 etapes
** 1r a la Melaka Governor Cup i vencedor d'una etapa
** 1r a la Jelajah Malaysia
** Vencedor d'una etapa al Tour de Tailàndia
* 2011
** Vencedor d'una etapa al Tour de l'Ulster
** Vencedor d'una etapa a l'An Post Rás

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Cargolet lleonat

El cargolet lleonat (Cinnycerthia fulva) és una espècie d'ocell de la família dels troglodítids (Troglodytidae).

## Hàbitat i distribució

Habita el sotabosc de la selva humida i altres formacions boscoses del sud-est del Perú i nord-oest de Bolívia.

## Referències

* ↑ «Cargolet lleonat». Cercaterm. TERMCAT, Centre de Terminologia. Rev. 20/02/2022(català)
# Eleccions legislatives de Mongòlia de 2016

Les eleccions legislatives de Mongòlia de 2016 van ser unes eleccions que es van celebrar a Mongòlia el 29 de juny de 2016 per escollir els setanta-sis diputats de la Gran Jural de l'Estat.
El partit demòcrata, que governava fins aleshores, va perdre davant el Partit del Poble de Mongòlia, conservant només 9 dels 76 escons al Gran Jural de l'Estat. Tot i que van perdre menys del 2% del vot, una nova llei electoral aprovada pel mateix Partit Demòcrata per promoure la política bipartidista, juntament amb un augment del 14% del PPM, va acabar fent-los perdre 25 dels 34 seients. Com a resultat, el PPM va aconseguir una supermajoria amb 65 de 76 escons.

## Referències

* ↑ Government and politics Embassy of Mongolia to the United States of America
* ↑ «Mongolian opposition wins landslide, voters fed up with hard times». Reuters, 30-06-2016 [Consulta: 27 agost 2016]. Arxivat 17 August 2016$^{[Datemismatch]}$ a Wayback Machine.
# Eusebi Güell i López

Eusebi Güell i López (Barcelona, 31 de desembre de 1877 - 1955) fou un escriptor i artista.

## Biografia

Va néixer a la Rambla de Barcelona, fill d'Eusebi Güell Bacigalupi, primer comte de Güell, i d'Isabel López del Piélago i Bru López de la Madrid i Lassús (Santiago de Cuba, 1848-Comillas, 1924), Gran d'Espanya, filla d'Antoni López i López, marquès de Comillas.
Eusebi Güell i López va presidir la Conferència Club i el Cercle Artístic de Barcelona.

## Obra

Llibres i articles:
* New Basis for the Foundation of Geometry (Manchester, 1900).
* Considérations sur le concepte de la mode dans l'art (Barcelona, 1903).
* Cassius i Helena (Barcelona, 1903), poema dramàtic.
* Espacio, relación y posición (ensayo sobre los fundamentos de la geometría) (Madrid, 1924).
* D'Alphonse XII à Tut-Ank-Ammon (París, 1931).
* Journal d'un expatrié catalan (Monaco 1946)

## Referències

* ↑ «Esquela de defunció d'Isabel López». La Veu de Catalunya, 11-08-1924, pàg. 4.
* ↑ Registre de Naixements de l'Ajuntament de Barcelona, any 1877, número de registre 6771.
* 1 2 «Eusebi Güell i López». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Pàgina amb la seva genealogia a FamilySearch (alemany) (anglès) (castellà) (francès) (italià) (japonès) (coreà) (portuguès) (rus) (xinès)
# Flora Murray

Flora Murray, M.D. Orde de l'Imperi Britànic (Murraythwaite, Escòcia, 8 de maig de 1869 – 28 de juliol de 1923) va ser una doctora en medicina britànica, membre de la "Unió Social i Política de la Dona".
Flora va néixer en Murraythwaite, Escòcia, filla de John Murray i Grace Harriet Graham. Va assistir a l'Escola de Medicina per a Dones a la ciutat de Londres i va finalitzar els seus estudis en la Univerisad de Durham. Va treballar alguns anys a Escòcia abans de tornar a Londres.
El 1905 Murray va ser oficial mèdica a l'hospital per a nens de Belgrave i després es va exercir com a anestesista a l'Hospital per a Dones de Chelsea.
Es va unir a la "Unió Social i Política de la Dona" el 1908, exercint els seus oficis mèdics entre els militants. Va ser oradora, va marxar en manifestacions i va realitzar proves de primers auxilis entre els sufragistes, acompanyada de Emmeline Pankhurst i altres vaguistes després de la seva sortida de presó.
El 1912 va fundar l'Hospital de Dones per a Nens, el 688 de Harrow Road, amb la doctora Louisa Garrett Anderson. Proveïa serveis de salut als nens d'escassos recursos de l'àrea i li va donar oportunitat a les doctores dones de guanyar experiència en pediatria.
Durant la Primera Guerra Mundial va servir a França amb el Cos Hospital de Dones. Al costat de la seva amiga i col·lega, la Doctora Louisa Garrett Anderson, va establir hospitals militars per a l'exèrcit francès a París i Wimereux. Els seus propòsits al principi van ser denegats per l'exèrcit britànic però eventualment se li va permetre continuar amb la seva labor.
Les seves restes jeuen a l'Església de la Santíssima Trinitat al costat dels del seu col·lega Louisa Garrett Anderson en Penn, Buckinghamshire.

## Referències

* ↑ Flora Murray. findagrave.com
* ↑ «SR Birth Search Return for birth of Flora Murray 1869».
* 1 2 «Deeds and words in the suffrage military hospital in Endell Street». Medical History, 51, 1, 2007, pàg. 79–98. DOI: 10.1017/s0025727300000909. PMC: 1712367. PMID: 17200698.
# Torre de Esgueva

Torre de Esgueva és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 131 | 117 | 99 | 98 |
# ESIEE Paris

ESIEE Paris és una gran escola d'enginyeria situada a Marne-la-Vallée. L'escola va ser creada el 1904 amb el nom d'École Breguet.
L'ESIEE de París ofereix als seus estudiants una formació d'enginyeria general amb l'objectiu de capacitar-los per dissenyar, produir i supervisar sistemes industrials complexos, complint limitacions econòmiques estrictes i enfrontant-se a un entorn internacional. Per això, l'escola imparteix una formació científica i tecnològica avançada, que s'actualitza sovint per seguir el ritme dels canvis en les tecnologies d'avantguarda i es complementa amb la seva associació a l'ensenyament d'idiomes, cultura general, economia i humanitats.

## Graduats famosos

* Yann LeCun, informàtic francès
* Marcel Dassault, enginyer, empresari i polític francès conegut per ésser el fundador i director del Grup Dassault

## Referències

* ↑ Un « MIT » français à l'est de Paris
* ↑ Esiee Paris
* ↑ Champs-sur-Marne : après-midi portes ouvertes à l’Esiee Paris samedi

## Enllaços externs

* ESIEE Paris - Lloc web oficial
# Club Baloncesto Atapuerca

El Club Baloncesto Atapuerca és un club de bàsquet de la ciutat de Burgos (Castella i Lleó). Per motius de patrocini és anomenat Autocid Ford Burgos.
El club té els seus orígens en el Club Deportivo Maristas de Burgos, però no és fins al 2001 que s'independentitza obtinguent aquesta denominació competint en la lliga EBA. Després de tres anys a la lliga EBA, el CB Atapuerca rep una invitació de la FEB per a participar en la lliga LEB 2. Més endavant va obtenir l'ascens en la lliga LEB, en la qual aconseguiria mantenir la categoria.
En la temporada 2012-13, l'equip assolí una plaça d'ascens a la lliga ACB en acabar en primera posició la fase regular. Tot i aconseguir aquesta plaça d'ascens, el club no es va inscriure a l'edició 2013-2014 de la lliga ACB per motius econòmics.

## Referències

* ↑ Adecco Oro: El Ford Burgos saborea el título y la plaza de ascenso (76-68) Arxivat 2013-07-18 a Wayback Machine.(castellà)
* ↑ CB Atapuerca y Lucentum no se inscriben para jugar en la Liga Endesa 2013-14 Arxivat 2013-06-18 a Wayback Machine.(castellà)
# Cargolet hivernal

El cargolet hivernal (Troglodytes hiemalis) és una espècie d'ocell de la família dels troglodítids (Troglodytidae) que habita Amèrica del Nord, al sotabosc de diferents formacions arbòries des de la Colúmbia Britànica fins al Canadà oriental i cap al sud fins a les muntanyes de Virgínia i Geòrgia.

## Referències

* ↑ «Cargolet hivernal». Cercaterm. TERMCAT, Centre de Terminologia. Rev. 20/01/2022(català)
# Finestral gòtic al parc de Sant Eloi

Finestral gòtic al parc de Sant Eloi és una obra de Tàrrega (Urgell) inclosa a l'Inventari del Patrimoni Arquitectònic de Catalunya.

## Descripció

Gran finestral d'estil gòtic situat al bell mig del passeig de xiprers que travessa l'esplanada del turó del parc de Sant Eloi. Aquest alt finestral geminat d'arc apuntat consta d'una columna situada en mig de l'ull del finestral i el divideix en dues parts simètriques. A la part superior i sota de l'arc apuntat hi ha decoracions que imiten formes florals, vegetals i geomètriques. Aquest arc es troba elevat i muntat damunt d'una estructura de ferro que manté la seva forma original malgrat trobar-se fora del seu context arquitectònic primigeni.

## Referències

* ↑ «Finestral gòtic al parc de Sant Eloi». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 gener 2017].
# Eusebi Pascual i Casas

Eusebi Pascual i Casas (Barcelona, 1837 - 19 d'abril de 1883) fou un advocat, polític, periodista i escriptor català, diputat a les Corts Espanyoles durant el Sexenni democràtic.

## Biogràfic

Estudià dret i el 1858 s'inicià com a poeta en català. El 1863 fou mantenidor i secretari dels Jocs Florals de Barcelona i el 1866 fundà el diari La Asociación, de tendència obrerista. El 1867 es traslladà a Madrid, on participà en la revolució de 1868 i va militar en el Partit Republicà Democràtic Federal, amb el que fou elegit diputat per Vic a les eleccions generals espanyoles de 1869 en substitució de l'almirall Juan Bautista Topete, tot i que després va deixar l'escó a Lluís Maria de Llauder i Dalmases. Fou novament elegit diputat per Arenys de Mar a les eleccions generals espanyoles de 1871, agost de 1872 i 1873.
Quan es produí la restauració borbònica es va alinear amb Emilio Castelar i s'afilià al Partit Republicà Possibilista. El 1878 fundà a Barcelona el diari La Publicidad amb Eusebi Corominas i Cornell, on va publicar els primers texts de Josep Narcís Roca i Farreras.
Reposa el Cementiri de Montjuïc.

## Obres

* Los trobadors nous (1858) recull de poemes de diferents autors, fet per Antoni de Bofarull
* Los trobadors moderns (1859), recull de poemes de diferents autors fet per Víctor Balaguer

## Referències

* ↑ «Defuncions. 1883. Índex A-Z. Registre núm.3218.(pdf pàg.12)». Arxiu Municipal Contemporani de Barcelona, 19-12-1883. [Consulta: 7 juliol 2022].

## Enllaços externs

* «Eusebi Pascual i Casas». Gran Enciclopèdia Catalana. Barcelona: Grup Enciclopèdia Catalana.
* Fitxa del Congrés dels Diputats (castellà)
* Republicanos y repúblicas en España per José Antonio Piqueras Arenas (p. 166)
# Flora Isgleas i Alsina

Flora Isgleas i Alsina (Sant Feliu de Guíxols, Baix Empordà, 1926 - Barcelona, 1989) fou política. Filla de Rosa Alsina i Masjuan i del famós dirigent anarcosindicalista Francesc Isgleas i Piarnau. De petita va viure al carrer del Mall i durant la Guerra Civil es va traslladar a Barcelona amb la seva mare i els seus germans.
L'any 1939 es va exiliar i va ser empresonada en un camp de concentració francès. Els seus dos germans van marxar a Mèxic i ella es aquedà amb els seus pares. El seu primer marit va ser Mingo Radresa, membre de la CNT i fundador de l'Ateneu Llibertari Ferrer i Guardia de Palafrugell. A França treballà activament per la CNT i, durant l'ocupació nazi, va formar part de la Resistència. L'any 1944 va ser arrestada per la Gestapo i fou empresonada a Baumettes, Marsella, d'on fou alliberada poc abans d'acabar la guerra.
Va viure a París i a Brussel·les on col·laborà en iniciatives per a la defensa dels pobles oprimits i, especialment, contra el règim de Franco. El seu segon marit fou Enric Adroher i Pascual, que anys després fundaria a Londres el Moviment Socialista dels Estats Units d'Europa (1947). L'any 1962 fou una de les promotores del IV Congrés del Moviment Europeu, on participaren els principals opositors contra la dictadura espanyola.
L'any 1976 va tornar a Catalunya, on es distingí per la seva lluita a favor dels drets de les dones. Va ser responsable de la Comissió de la Dona del Partit Socialista de Catalunya i membre destacat del Consell Català del Moviment Europeu. L'any 1982 va ser detinguda per la Policia Nacional per parlar català al vestíbul de Ràdio Miramar. Als 62 anys va morir.
Els seus fills, Floreal i Hèlios, varen fer lliurament a la Generalitat de Catalunya d'un fons sobre les famílies Isgleas-Alsina i Adroher-Isgleas a l'exili.

## Referències

* ↑ Bussot, Gerard. Gent d'un segle. Sant Feliu de Guíxols 1900-2000. 401 apunts biogràfics, 2011, p. 210-2011.
* ↑ «Sóc Sant Feliu (Biografies ganxones)».
* ↑ «CNT Puerto Real (Biografies)». Arxivat de l'original el 2015-02-25. [Consulta: 4 novembre 2013].
* ↑ «Arxiu Nacional de Catalunya». Arxivat de l'original el 2013-07-06. [Consulta: 11 abril 2022].
* ↑ «Àngel Jimenez (Exposició: Floreal 10 anys)».
* ↑ «Sóc Sant Feliu (Ruta: El llegat de les emprenedores)».

## Enllaços externs

* Fons Francesc Isgleas Piernau - Flora Isgleas i Alsina - Enric Adroher i Pascual (Gironella) a l'Arxiu Nacional de Catalunya
# Tit Sicini (tribú de la plebs)

Tit Sicini (en llatí: Titus Sicinius) va ser un magistrat i polític romà del segle iv aC. Formava part de la gens Sicínia, una antiga família d'origen plebeu.
Va ser elegit tribú de la plebs l'any 395 aC, quan va presentar una rogatio que pretenia traslladar a una part de la població romana a la ciutat de Veïs, de manera que l'estat tindria dues capitals. La proposta no degué ser aprovada, ja que no es va portar a efecte.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 816.
# Club Baloncesto Caja Bilbao

El Club Baloncesto Caja Bilbao fou un club de basquetbol basc de la ciutat de Bilbao.
El club va ser fundat l'any 1983. Ascendí a la lliga ACB l'any 1987, i hi romangué cinc temporades. Va desaparèixer l'any 1994 per problemes econòmics.

## Temporades

| Temporada | Nivell | Divisió | Pos. | G–P | Copa del Rei | Altres | Altres |
| 1984–85 | 2 | 1a Divisió B | 4t | 17–9 | | | |
| 1985–86 | 2 | 1a Divisió B | 2n | 20–8 | | | |
| 1986–87 | 1 | Lliga ACB | 9è | 13–18 | Semifinals | Copa Príncep | Quarts de final |
| 1987–88 | 1 | Lliga ACB | 12è | 15–15 | | Copa Príncep | Vuitens de final |
| 1988–89 | 1 | Lliga ACB | 11è | 17–24 | Vuitens de final | | |
| 1989–90 | 1 | Lliga ACB | 15è | 16–13 | Vuitens de final | | |
| 1990–91 | 1 | Lliga ACB | 23è | 15–28 | Primera ronda | | |
| 1991–92 | 2 | 1a Divisió | 9è | 21–15 | | | |
| 1992–93 | 2 | 1a Divisió | 3r | 32–12 | | | |
| 1993–94 | 2 | 1a Divisió | 1r | 37–13 | | | |

## Referències

* ↑ «Lliga 88-89». Mundo Deportivo, 15-10-1988. [Consulta: 1r novembre 2022].
* ↑ «Historia del baloncesto en Bilbao». Blogs EITB, 14-05-2012. [Consulta: 1r novembre 2022].
# El último abrazo

El último abrazo és un curtmetratge documental de 29 minuts de durada dirigit per Sergi Pitarch Garrido i realitzat en 2014 per la productora de Gandia Ambra Projectes Culturals. El documental fou nominat als premis Goya 2015.

## Trama

Fa uns anys a València, el director del curtmetratge va comprar una bossa per un euro en una subhasta informal. En el seu interior hi havia molts papers i, entre ells, dues cartes de suïcidi sense enviar datades en 1946, en les quals l'autor anuncia la seva imminent mort a conseqüència de les seqüeles de la guerra, la presó i la pèrdua dels seus sers estimats.
El último abrazo és un documental observacional en el qual es relata la recerca que porta, des de la troballa de les cartes, fins al descobriment de la identitat de l'autor. A través de les cartes es revela l'amarga realitat de tota una generació d'espanyols que va veure truncada la seva vida radicalment, que va sofrir la guerra, l'exili i la desesperació en la convulsa Europa de mitjan segle xx.

## Producció

Es tracta d'un curtmetratge finançat a través de micromecenatge. Va ser gravat entre els mesos de gener i juny de 2014.

## Reconeixements

El curtmetratge va ser nominat als Goya al millor curtmetratge documental de 2015 de l'Acadèmia de les Arts Cinematogràfiques d'Espanya. Així mateix va ser seleccionat en la Secció Oficial del Festival de Màlaga 2015 i va guanyar el premi del públic del Festival Internacional de Cinema de Lanzarote d'aquest mateix any. Premi al millor guió al FESCIMED 2017. També va rebre el premi al millor curtmetratge valencià als XXIV Premis Turia.

## Referències

* ↑ Sergi Pitarch: «Los historiadores del futuro van a tener un problema muy grave porque ya no nos escribimos cartas» Arxivat 2020-06-25 a Wayback Machine., todoslosnombres.org
* ↑ El archivo municipal ofrece el documental 'El último abrazo', El Diario Vasco, 3 de juny de 2017
* ↑ La financiación colectiva, Levante-EMV, 25 de novembre de 2013
* ↑ «Nominaciones Premios Goya 2015». [Consulta: 5 febrer 2018].
* ↑ «Palmarés FESCIMED 2017». [Consulta: 5 febrer 2018].
* ↑ 'La Isla mínima', Ramón Barea, Macarena Gómez, la Mostra de Mim y 'Mongolia', entre los Premios Turia, La Vanguardia, 2 de juliol de 2015

## Enllaços externs

* El último abrazo a YouTube
# Estats de Rydberg

Els estats de Rydberg d'un àtom o molècula són estats excitats electrònicament amb energies que segueixen la fórmula de Rydberg mentre convergeixen en un estat iònic amb una energia d'ionització. Tot i que la fórmula de Rydberg es va desenvolupar per descriure els nivells d'energia atòmica, s'ha utilitzat per descriure molts altres sistemes que tenen una estructura electrònica aproximadament similar a l'hidrogen atòmic. En general, a nombres quàntics principals prou alts, un sistema de nucli electroiònic excitat tindrà el caràcter general d'un sistema hidrogènic i els nivells d'energia seguiran la fórmula de Rydberg. Els estats de Rydberg tenen energies que convergeixen en l'energia de l'ió. El llindar d'energia d'ionització és l'energia necessària per alliberar completament un electró del nucli iònic d'un àtom o molècula. A la pràctica, un paquet d'ona Rydberg es crea mitjançant un pols làser sobre un àtom hidrogènic i, per tant, pobla una superposició d'estats de Rydberg. Les investigacions modernes que utilitzen experiments amb bomba amb sonda mostren vies moleculars, per exemple, la dissociació de (NO)₂, a través d'aquests estats especials.
Les sèries de Rydberg descriuen els nivells d'energia associats amb l'eliminació parcial d'un electró del nucli iònic. Cada sèrie Rydberg convergeix en un llindar d'energia d'ionització associat a una configuració particular del nucli iònic. Aquests nivells d'energia de Rydberg quantificats es poden associar amb la imatge atòmica quasi clàssica de Bohr. Com més us acosteu a l'energia del llindar d'ionització, més gran serà el nombre quàntic principal i menor serà la diferència d'energia entre els "estats de Rydberg propers al llindar". A mesura que l'electró es promou a nivells d'energia més alts, l'excursió espacial de l'electró des del nucli iònic augmenta i el sistema s'assembla més a la imatge quasiclàssica de Bohr.
L'energia dels estats de Rydberg es pot refinar mitjançant la inclusió d'una correcció anomenada defecte quàntic a la fórmula de Rydberg. La correcció del "defecte quàntic" s'associa amb la presència d'un nucli iònic distribuït. Fins i tot per a molts sistemes moleculars excitats electrònicament, la interacció del nucli iònic amb un electró excitat pot assumir els aspectes generals de la interacció entre el protó i l'electró de l'àtom d'hidrogen. L'assignació espectroscòpica d'aquests estats segueix la fórmula de Rydberg i s'anomenen estats de molècules de Rydberg.

## Referències

* ↑ «Students create exotic state of matter» (en anglès), 15-11-2016.
* ↑ Šibalić, Nikola. Rydberg Physics (en anglès). IOP Publishing, 2018. DOI 10.1088/978-0-7503-1635-4. ISBN 9780750316354.
* ↑ Fielding, H. H. Annual Review of Physical Chemistry, 56, 2005, pàg. 91–117. Bibcode: 2005ARPC...56...91F. DOI: 10.1146/annurev.physchem.55.091602.094428. ISSN: 0066-426X. PMID: 15796697.
* ↑ Gessner, O.; Lee, M.; Shaffer, P.; Reisler, H.; Levchenko, V. Science, 311, 5758, 01-01-2006, pàg. 219–222. Bibcode: 2006Sci...311..219G. DOI: 10.1126/science.1120779. ISSN: 0036-8075. PMID: 16357226.
# Tit Sexti Laterà

Tit Sexti Laterà és el nom dels següents personatges:
* Tit Sexti Laterà (cònsol 154)
* Tit Sexti Laterà (cònsol 197), fill de l'anterior
* Vegeu també:
** Tit Sexti Magi Laterà (cònsol 94), avi del primer
# Mol (desambiguació)

« Mol» té aquests significats:

## Ciència

* mol: una de les unitats base del Sistema Internacional

## Geografia

* Mol: un municipi de la Província d'Anvers a Bèlgica
* Mol: un municipi de Sèrbia

## Esport

* Mol (rugbi): Jugada consistent a agafar-se almenys un jugador de cada equip al voltant del jugador que condueix la pilota, amb l'objectiu, per a un equip, d'ajudar-lo a avançar i, per a l'altre, d'impedir-li-ho.
Viccionari
# Editor de codi font

Un editor de codi font és un editor de text dissenyat específicament per editar codi font de programari. Pot ser una aplicació independent o pot estar integrat en un entorn integrat de desenvolupament (IDE) o en un navegador web. Els editors de codi font són una eina de programació fonamental, ja que el treball fonamental dels programadors és escriure i editar el codi font. Tots disposen d'un ressaltat de sintaxi.

## Exemples

* Per a Unix: Emacs, Kate
* Per a Microsoft Windows: Notepad++, PSPad.
* Multiplataforma: Atom, Gedit, jEdit, Vim.